open-index/open-wikipedia-markdown huggingface dataset:
Молидустат

**Молидустат** е лек кој делува како HIF пролил-хидроксилаза инхибитор и на тој начин ја зголемува ендогената продукција на еритропоетин, кој го стимулира создавањето на хемоглобин и еритроцити. Се наоѓа во фаза III од клиничките испитувања за третман на анемија предизвикана од хронична бубрежна болест.

## Ветеринарна употреба
Молидустат е индициран за контрола на нерегенеративна анемија предизвикана од хронична бубрежна болест кај мачки. Добил условно одобрение од страна на американската Администрација за храна и лекови (FDA) во мај 2023.

Рационалното очекување за ефикасноста на молидустат била оценета во студија спроведена во две фази. Првата фаза вклучувала мултицентрична, двојно маскирана, рандомизирана, плацебо-контролирана студија за ефикасност и безбедност. Втората фаза била демаскиранo, незадолжително продолжение на претходната студија. Студијата опфатила 23 мачки од 4 до 17 години од различни раси или мешана раса, дијагностицирани со нерегенеративна анемија предизвикана од ХББ. FDA издала условно одобрение за лекот Varenzin-CA1 на Elanco US Inc.

## Наводи

Категорија:Ветеринарни лекови
Категорија:Пиримидини
Корморан Страјк

***„Корморан Страјк“*** — серија криминалистички романи напишани од британската авторка Џ. К. Роулинг, под псевдонимот Роберт Галбрејт. Приказната ги прикажува случаите на фиктивниот британски приватен детектив Корморан Страјк и неговата партнерка Робин Елакот. Досега биле објавени седум романи во планирана серија од десет. Седмиот роман бил објавен на 26 септември 2023 година. До февруари 2024 година, серијата била продадена во повеќе од 20 милиони примероци ширум светот и била објавена во повеќе од 50 земји, преведена на 43 јазици.

Романите биле адаптирани во телевизиската програма *„Strike“*, која започнала да се емитува на BBC One во Обединетото Кралство во август 2017 година.

## Романи

#  *464 страници*
#  *454 страници*
#  *512 страници*
#  *656 страници*
#  *944 страници*
#  *1024 страници*
#  *960 страници*

На 15 март 2024 година, Роулинг го открила насловот на осмата книга како *„Човекот со обележја“*. Планираниот датум на објавување е 2 септември 2025 година.

## Телевизиска адаптација
Во декември 2014 година, било објавено дека серијата романи ќе биде адаптирана за телевизија од страна на Би-Би-Си. Во септември 2016 година, било потврдено дека Том Бурк бил избран за улогата на Корморан Страјк. Холидеј Грејнџер била избрана за улогата на Робин Елакот подоцна во ноември. Снимањето на седумте едночасовни епизоди од телевизиската серија *„Корморан Страјк“* започнало во ноември 2016 година. Серијата била избрана од HBO за дистрибуција во САД и Канада. Премиерно била прикажана на 27 август 2017 година на BBC.

## Наводи

Категорија:Криминалистички романи
Категорија:Дела на Џ. К. Роулинг
Чувај ми го грбот 2

***Чувај ми го грбот 2*** (, буквално: *Телохранителот на жената на убиецот*) — американска акциона комедија, режирана од Патрик Хјуз. Главните улоги ги играат Рајан Рејнолдс, Семјуел Л. Џексон, Салма Хајек и Антонио Бандерас. Премиерата на филмот во САД била на 16 јуни 2021 г., а во Македонија на 24 јуни истата година.

## Содржина
Раководството на Европската Унија воведува санкции по санкциите врз Грција. Грчкиот милијардер Аристотел Пападопулос се залага да ја врати Грција во нејзината поранешна слава со кибернапад што ќе ја собори Европската Унија.

Професионалниот елитен телохранител Мајкл Брајс, кој наместо заслужената награда, се соочува со трајно губење на лиценцата за спасување на професионален изнајмен убиец, иако е клучен сведок за Меѓународниот трибунал во Хаг, се откажува од сѐ и, по совет на својот психотерапевт, оди на одмор во Италија. Агентот на Интерпол, сосема политички некоректниот Американец Боби О'Нил, кој се занимава со проблемите на навлегување на најважните контролни јазли на индустриската и енергетската инфраструктура на Европа, сфаќајќи дека законските и службените начини во овој случај едноставно нема да работат, му ја дава задачата да го запре кибернападот на „отфрлениот“ Брајс. И во оваа мисија ќе му помогне најопасниот брачен пар во светот — познатиот убиец Дариус Кинкејд и неговата избувлива и целосно безмилосна жена Соња. На крајот на краиштата, Брајс е како син на Кинкејд, а уште повеќе на Соња...

## Улоги

|-
|Рајан Рејнолдс
|Мајкл Брајс
|-
|Семјуел Л. Џексон
|Дариус Кинкејд
|-
|Салма Хајек
|Соња Кинкејд
|-
|Френк Грило
|Боби О'Нил
|-
|Ричард Е. Грант
|Сајферт
|-
|Антонио Бандерас
|Аристотел Пападополус
|-
|Морган Фриман
|Мајкл Брајс Постариот
|-
|Гари Олдман
|Владислав Духович
|-
|Драган Мичановиќ
|Влад
|-
|Габриела Рајт
|Вероника
|}

## Наводи

## Надворешни врски

* 

Категорија:Американски филмови
Категорија:Филмови на англиски јазик
Категорија:Филмови од 2021 година
Категорија:Американски акциони филмови
Крвава месечина (роман)

***Крвава месечина***  () — криминалистички роман од норвешкиот писател Ју Несбе, тринаесеттиот во серијалот за Хари Хуле. Дејството на книгата се одвива во Лос Анџелес и Осло.

## Содржина
Хари Хуле се враќа како приватен истражител со својата екипа составена од одметници. На почетокот од есента во Осло исчезнуваат две девојки што биле на иста забава кај познатиот милијардер Ред. На пронајденото тело полицијата забележува необичен „потпис“, кој навестува дека тоа е само почеток на нечии чудовишни намери. Откривањето на необичниот убиец бара и необичен детектив. Но легендарниот Хари Хуле е преселен во Лос Анџелес и е на добар пат да си ја оствари намерата — да пие до смрт. Одбива да се врати во Осло сѐ додека некогашната глумица Лусил, која му го спасува животот, не запаѓа во голема опасност. А тој може да ја спаси само ако го прифати ангажманот што доаѓа од неговиот роден град. Се враќа во Осло и составува чудна екипа — другар од детството што сега е трговец на кокаин, корумпиран полицаец и психолог на смртна постела. Има десет дена да го најде убиецот и да ја спаси Лусил. Времето немилосрдно тече додека над градот се надвиснува крвавата месечина.

## Издание на македонски
Романот на македонски јазик го издала издавачката куќа Три во 2023 година на 499 страни во 500 примероци, мек повез. Преводот е на Горица Попова.

## Наводи

## Надворешни врски
* 

Категорија:Криминалистички романи
Категорија:Книги од 2022 година
Категорија:Изданија на Три
Категорија:Дела на Ју Несбе
Интерлеукин

**Интерлеукините** се група на цитокини, односно мали протеини кои играат клучна улога во комуникацијата меѓу клетките во имунолошкиот систем. Тие се произведуваат главно од леукоцитите (белите крвни зрнца), но и од други клетки, и служат за регулирање на имунолошките одговори, воспалителните процеси и хематопоезата (создавањето на крвни клетки).

Интерлеукините делуваат како сигнални молекули кои ги координираат активностите на имунолошките клетки. Тие можат да промовираат воспаление, да стимулираат размножување на клетките или да го активираат или инхибираат имунолошкиот одговор.

Категорија:Цитокини
Татко и синови

**Татко и синови** — турска телевизиска серија од 2010 година. Главните улоги ги играат: Ердал Озјагчилар, Ибрахим Челиккол, Ѓокхан Мете и Бурак Сагјасар. Серијата во Македонија се емитувала на Канал 5 Телевизија.

Сихронизација вршеле нашите познати глумци: Анастас Тановски, Сашко Коцев, Горан Јовановски, Борче Начев, Илија Илиоски, Марина Поп Панкова, Мелита Софрониоска, Александар Шехтански, Елена Трајковска, Миа Кантарџиева, Емилија Мицевска, Нино Леви, Горан Илиќ, Анастасија Андреевска и Матеј Ефремов.

## Улоги

## Надворешни врски
* 

Категорија:Турски телевизиски серии
Ердал Озјагчилар

**Ердал Озјагчилар** (, р.  во ) — турски театарски, филмски и телевизиски глумец.

## Филмографија

## Надворешни врски
* 

Категорија:Турски глумци
И не биди млад мајмун

***И не биди млад мајмун*** — криминален роман од македонскиот писател и сценарист Велко Неделковски. Книгата ја издала издавачката куќа Арс Ламина во 2020 година.

## Содржина
Главен јунак на романот е Симон (Шими) Апостолов. Неговиот живот е пред распад. Бракот со неговата сопруга, Агна, е речиси готов, нема работа и вплеткан е во различни криминални активности. Сепак, како судбината да му овозможува шанса за подобро утре кога Богдан Еврич ќе му понуди работа во неговото кафуле и сопругата ќе му соопшти една убава вест. Но, за време на неговата смена, во кафулето се водат сомнителни разговори помеѓу една жена и тројца мажи, а еден од нив не припаѓа на тоа друштво – еден од нив е на страната на законот.

## Наводи

Категорија:Криминалистички романи
Категорија:Книги од 2020 година
Категорија:Дела на Велко Неделковски
Категорија:Изданија на Арс Ламина - публикации
Полноќна миса (минисерија)

**Полноќна миса** () — американска натприродна минисерија на ужасите, создадена од Мајк Фланаган за платформата Netflix. Во главните улоги се појавуваат Зак Гилфорд, Кејт Сигел и Хамиш Линклејтер. Премиерата се одржала на 24 септември 2021 г. Серијата добила потврдни одзиви од страна на рецензентите. Заплетот се сосредоточува на побожна и сиромашна островска заедница што доживува натприродни настани по пристигнувањето на таинствен свештеник.

## Содржина
Еден младич се враќа во своето изолирано родно место на островот Крокет, со надеж дека ќе го изгради животот одново по четири години поминати во затвор, зашто, возејќи пијан, усмртил човек. Тој пристигнува истовремено со таинствен и харизматичен млад свештеник, кој почнува да ја оживува веќе ослабената вера на заедницата. Но разделеноста меѓу жителите брзо се продлабочува поради делата на свештеникот, додека мрачни и необјасниви настани почнуваат да се случуваат во малото гратче.

## Улоги

|-
|Зак Гилфорд
|Рајли Флин
|-
|Хамиш Линклејтер
|отецот Пол Хил
|-
|Кејт Сигел
|Ерин Грин
|-
|Кристин Лејман
|Ени Флин
|-
|Саманта Слојан
|Бев Кин
|-
|Игби Ригни
|Ворен Флин
|-
|Рахул Коли
|шерифот Хасан
|-
|Анара Сајмон
|Лиза Скарборо
|-
|Анабет Гиш
|д-р Сара Ганинг
|-
|Алекс Есое
|Милдред Ганинг
|-
|Рахул Абури
|Али Хасан
|-
|Мет Бидел
|Стерџ
|-
|Едвард Труко
|Вејд Скарборо
|-
|Кристал Балинт
|Доли Скарборо
|-
|Луис Оливер
|Укер
|-
|Хенри Томас
|Ед Флин
|-
|Роберт Лонгстрит
|Џо Коли
|-
|Карла Гуџино
|судијата
|-
|Квинтон Бојсклер
|ангелот
|-
|Ебони Бут
|Тара-Бет
|-
|Џон К. Макдоналд
|Боул
|}

## Наводи

## Надворешни врски

__СОСОДРЖИНА__
__ИНДЕКС__

Категорија:Оригинални програми на Netflix
Полжави во црепна

**Полжави во црепна** — традиционално јадење од полжави приготвено на стар начин во црепна. 

## Рецепт
Полжавите се вадат од оклопите, се чистат и мијат, па се посолуваат и се посипуваат со пченкарно брашно. Без употреба на никаква маснотија се редат во загреана црепна чие дно е исто така посипано со малку пченкарно брашно.

## Вид на јадењето
Полжавите заедно со рибите спаѓаат во категоријата на „посни меса“ и како посна храна се готвеле најмногу „во пости“ или празници во кои според христијанската вера било дозволено да се јаде само овој вид посни меса.

## Наводи

Категорија:Македонска кујна
Категорија:Јадења
Мртва вселена: Пропаст

***Мртва вселена: Пропаст*** () — долгометражен анимиран научнофантастичен филм на ужасите, предисторија на компјутерската игра *Dead Space*. Бил произведен од Film Roman Productions и Electronic Arts, а распределен од Anchor Bay Entertainment. Бил издаден од Anchor Bay Entertainment на ДВД и Blu Ray на 28 октомври 2008 г., а се прикажувал на Sci Fi Channel на 2 декември 2008 г. Во Македонија постои неофицијално ДВД-издание под наслов *Dead Space: Пропаст*.

## Содржина
Така започнува ужасот на екипажот на вселенскиот брод „Ишимура“: Во длабоката вселена, на далечна планета за време на истражувачка мисија, е откриена древна религиозна реликвија. Сметајќи ја за доказ за постоењето на Бог, екипажот ја зема на бродот. Некои ѝ се поклонуваат, додека други ѝ се потсмеваат. Кога еден сатански артефакт ќе разбуди долго заспана вонземјанска раса, се ослободува неред и незапирлив колеж. Бродот станува вистински пекол.

## Озвучување

## Наводи

## Надворешни врски

* 

Категорија:Американски филмови
Категорија:Филмови од 2008 година
Категорија:Филмови на англиски јазик
Категорија:Американски хорор-филмови
Категорија:Американски филмови за чудовишта
Категорија:Американски филмови за зомбија
Аста Вречко

мини|Министерка за култура на Словенија Аста Вречко, март 2023 година
**Аста Вречко** (родена на 13 август 1984 година) е словенечка политичарка. Таа ја извршува функцијата министер за култура на Република Словенија од 2022 година. Таа станала координатор на Левица во септември 2023 година.

## Младите и образованието
Вречко е родена во Цеље, а пораснала во Шенџур. Дипломирала историја на уметност и се вработила како млад истражувач на катедрата за ликовна педагогија на Факултетот за образование на Универзитетот во Љубљана. Подоцна, Вречко се вработила како доцент на Катедрата за историја на уметност на Факултетот за уметности на Универзитетот во Љубљана, каде што докторирала во 2014 година. Нејзини области на истражување се словенечката и југословенската уметност во 20 век, со акцент на проучувањето и организацијата на уметниците, изложбената историја и културната политика во периодот на двете Југославија и уметноста во кампот.

Работи и како соработник во галеријата Божидар Јакач во Костањевица на Крка и како надворешен соработник на Академијата за ликовни уметности и дизајн во Љубљана. Таа е и куратор и коавтор на неколку проекти.

## Политика
Вречко долги години се занимавала со активизам. Таа била член на Универзитетот „Работници и панкери“, а во 2014 година била ко-основач на Иницијативата за демократски социјализам, која тогаш била дел од Обединетата левица. Денес е член на партијата Левица. На локалните избори во 2018 година е избрана за градски советник во општина Љубљана, каде што е една од тројцата советници на Левица. Во 2021 година е избрана за заменик координатор на партијата. Таа се кандидирала за партијата на изборите за националното собрание во 2022 година и освоила 1.074 гласови во областа Љубљана Шишка 1, или 10,49 отсто од гласовите, но не била избрана за претставник.

### Министер за култура
Кога Левица влегла во коалициски преговори со Слободно движење и социјалдемократите, Аста Вречко била споменувана како иден министер за култура. Таа била сослушана пред надлежниот комитет на Националното собрание на 31 мај 2022 година. Таа го започнала својот мандат на 1 јуни 2022 година.

## Наводи

Категорија:Живи луѓе
Категорија:Родени во 1984 година
Категорија:Словенечки политичари
Игор Забел

**Игор Забел** (14 август 1958 – 23 јули 2005) бил словенечки историчар на уметност, куратор и есеист. Бил кустос во Музејот на модерна уметност во Љубљана и еден од најистакнатите писатели за модерна и современа уметност во Словенија. Во 2007 година постхумно му била доделена наградата Рожанц за неговите есеи за модерната и современата уметност.

Здружението за култура и теорија „Игор Забел“ и наградата „Игор Забел“ го носат неговото име, во спомен на неговото дело.

## Живот
Забел бил роден во Љубљана. Дипломирал филозофија, историја на уметноста и компаративна книжевност на Универзитетот во Љубљана во 1982 година. Во 1989 година магистрирал на истиот универзитет.

Помеѓу 1984 и 1986 година, Игор Забел работел како слободен писател. Во 1986 година започнал да работи како куратор во Љубљанскиот музеј за модерна уметност, а подоцна се здобил со звање виш кустос. Во 2003 година работел како куратор на Биеналето во Венеција.

Хај починал на 23 јули 2005 година поради компликации кои следеле по операција на коленото.

## Здружението за култура и теорија „Игор Забел“
Две години по ненадејната смрт на Игор Забел, во 2007 година, членовите на неговото семејство заедно со Фондацијата ЕРСТЕ го основале Здружението за култура и теорија „Игор Забел“. Здружението ја известува својата цел како промоција на тековното значење на делото на Забел „за уметноста и културното разбирање меѓу Источна и Западна“ Европа.

Наградата „Игор Забел“ за извонредни културни активности поврзани со регионот на Средна и Југоисточна Европа и конкурсот „Игор Забел“ за иновативни кураторски пристапи и теоретски истражувања во современите визуелни уметности се именувани по него.

## Дела
Истражувањето на Забел се фокусирало на посткомунистичката литература и уметност во Источна и Централна Европа. Забел имал десеттина изложби во Љубљана. Од објавените дела, се три книги кратки раскази и седум збирки есеи:

#### Кратки раскази

* *Стратегии, тактики* (1985)
* *Дамки на ѕидот* (1993)
* Списание на Модерна галерија Љубљана М'арс

### Збирка есеи

* Среден простор: Есеи за сликарството на Емерик Бернард (1991)
* Шпекулации (1997)
* *Поврзани градови* (1999);
* Другата половина на Европа (2000);
* Примарни документи: буквар на критичко пишување за критичката уметност во Источна Централна Европа (2002).
* *Есеји I* и *II*; постхумно (2006 и 2008 г.)
* Игор Забел: Теорија на современа уметност (по неговата смрт)

### Издание и превод
Забел го уредувал Манифеста журнал: Журнал за современо кураторство (со Виктор Мисиано) и Магазинот на Модерна галерија Љубљана М'арс. Тој исто така преведувал бројни текстови и книги од областа на хуманитарните науки и литературата: Томас Пинчон, Едвард В. Саид, Оскар Вајлд, Имануел Морис Валерштајн, Зигмунд Фројд, Мајкл Баксандал, Ервин Панофски.

## Наводи

## Надворешни врски

* Сајт на Здружението за култура и теорија Игор Забел

Категорија:Апсолвенти на Љубљанскиот универзитет
Категорија:Починати во 2005 година
Категорија:Родени во 1958 година
Мајда Ширца

десно|мини|255x255пкс| Мајда Ширца Равникар.
**Мајда Ширца Равникар** (родена на 20 април 1953 година) е словенечка историчарка на уметност, новинар и политичар. Таа била министерка за култура во владата на Борут Пахор.

Родена е во Постојна, тогаш дел од Социјалистичка Република Словенија на СФРЈ. Младоста ја поминала во Карстниот регион во западна Словенија. Основно училиште учела во Штањел и Дутовље, а гимназија во Постојна. Дипломирала историја на уметност на Факултетот за уметности на Универзитетот во Љубљана. Работела како новинарка во Словенечката државна телевизија во културна програма, особено со уметнички филм. За тоа време, таа продуцирала повеќе од 60 кратки документарни филмови.

Во 1997 година била назначена за државен секретар во Министерството за култура под Јожеф Школч. На парламентарните избори во 2000 година била избрана за пратеник во словенечкото национално собрание на листата на Либералната демократија на Словенија. Во 2004 г. била реизбрана. За време на централно-десничарската влада на Јанез Јанша помеѓу 2004 и 2008 година, се појавила како главен опозициски говорник во културата и медиумската политика, остро критикувајќи го конзервативниот министер за култура Васко Симонити. Двајцата развиле личен анимозитет, кој бил добро познат на јавноста.

Во 2007 година, ја напуштила партијата Либерална демократија на Словенија и станала еден од основачите на социјал-либералната партија *Зарес*. По победата на левичарските партии на парламентарните избори во 2008 година, Ширца била назначена за министер за култура во владата на Борут Пахор.

Мајда Ширца била во брак со починатиот словенечки архитект Војтех Равникар.

## Наводи

Категорија:Апсолвенти на Љубљанскиот универзитет
Категорија:Родени во 1953 година

Категорија:Словенечки политичари
Младен (село)

**Младен** е село во Северна Бугарија, општина Севлиево, област Габрово.

## Географија
Селото Младен се наоѓа на околу 26 км север-северозападно од центарот на градот Габрово и 10 км североисточно од градот Севлиево. Сместено е во Предбалканот, во североисточниот дел на Севлиевските височини – Крушевскиот Рид. Два потока – едниот од север преку селото, а другиот од југоисток покрај него – ги собираат своите води во долината што започнува на југозападниот крај на селото исе влеваат на околу 4 км западно, во теснината на езерото „Александар Стамболиски“. Тесен асфалтиран пат води од селото до југоисточниот крај на територијата на област Велико Трново, крај којшто има вили и бунгалови. Климата е умереноконтинентална. Надморската височина во центарот на селото е околу 416 м.

Населението на село Младен, броело 1250 лица на пописот во 1934 година. Населението се намалило до 486 кон 1975 година, 236 кон 2001 година и 97 лица (по тековната демографска статистика за населението) во 2019 година.

## Општествени институции
Село Младен од јануари 2021 г. е центар на *кметство Младен*.

Тука се наоѓаат:

* читалиште „Просвета – 1918“;
* православна црква „Света Параскева“;
* поштенска станица.

## Културни и природни знаменитости
Во центарот на селото имало споменик на партизаните Јото Иванов Генев (*Русчо*) и Минчо Георгиев Андреев (*Младен*).

## Наводи


Категорија:Села во Бугарија
Решково

**Решково** било село во Југозападна Бугарија, општина Струмјани, област Благоевград.

## Географија
Решково се наоѓало во источното подножие на Малешевски Планини, западно од селото Микрево.

## Историја
На местото на Решково постоела црква „Свети Атанасиј“.

Кон 1900 година според статистиката на Васил К'нчов во *Ратчково*, Петричка кажала, дека живееле  172 бугари-христиани.

Решково било запалено во време на Првата балканска војна од турци.

Последните жители на Решково се иселувале во Горното маало на Мирчево после 1920 година. Селото било уништено во 1937 година. Неговите жители најмногу се населиле во Микрево.

Во 2012 година, по повод 100-годишнината од палењето на Решково, во Мирчево е откриена четириметарска спомен чешма.

## Личности

; Родени во Решково

* Григор Дончев, доброволец во четата на Иван Атанасов – Инджето
* Стоян Ангелов (1851 – 1899), деец на ВМОК

## Наводи


Категорија:Историски села во Пиринска Македонија
Никол Штрузе

**Никол Штрузе** (германски: *Nicole Struse*, 31 мај 1971 година во Хан) — германска пингпонгарка која освоила неколку национални натпревари и стигнала до третиот круг со Елке Шал на натпреварот за женски двојки на Летните олимписки игри 2004. Таа ја претставувала својата родна земја на четири последователни Летни олимписки игри, почнувајќи од 1992 година. Во 1995 таа била рангирана на 1 место во европската ранг листа. Во 2004 го освоила својот прв турнир за пинг-понг во Европа. По освојувањето на осумте германски првенства, таа ги заменила Хилде Буссман и Труде Патци како нов рекордер во 2005 година.2006 таа и Ву Ѓадуо го освоиле германското првенство во двојки. Во март 2009 година, таа била шеста на германската ранг-листа. Потоа таа не била рангирана повеќе поради тоа што не учествувала во доволно пинг-понг игри во текот на последните 12 месеци.

## Приватен живот
На 1 мај 2000 година Штрузе станала член на „Спортфордегрупе“ на „Сојузните одбранбени сили“  на Германија во Мајнц.

## Литература

* Rahul Nelson: *Energiegeladenes Temperamentbündel auf dem Weg nach oben: Nicole Struse*, Magazine DTS, 1990/6 S.36-38
* Manfred Schillings: *Auf dem Gipfel des Erfolges*, Bericht über die dreifache Europameisterin 1996, Magazine DTS, 1996/6 S.8-9
* Rahul Nelson: *Das Leben der Nicole Struse* (4 parts series)
** Teil 1: *Allein unter Jungs*, Magazine DTS, 1996/7 S.7-9
** Teil 2: *Lehrjahre sind keine Mädchenjahre*, Magazine DTS, 1996/9 S.36-38
** Teil 3: *School is out forever*, Magazine DTS, 1996/10 S.50-52
** Teil 4: *Auf dem Gipfel Europas*, Magazine DTS, 1996/11 S.26-28

## Надворешни врски
* Влез во ITTF-Datenbank  
* Извештај на Tischtennis 

## Наводи

Категорија:Живи луѓе
Категорија:Родени во 1971 година
Категорија:Германски пингпонгари
Алуминиум хидроксид

**Алуминиум хидроксид** е хемиско соединение со формула Al(OH)₃, кое се јавува во форма на бел, аморфен прав и е нерастворлив во вода, но покажува амфотерни својства, реагирајќи со киселини и бази.

## Употреба
Во медицината, ова соединение е широко познато како антацид, кој се користи за ублажување на симптомите на гастритис, рефлукс или чир на желудник преку неутрализирање на желудочната киселина. Кај пациенти со бубрежни заболувања, алуминиум хидроксид се применува како врзувач на фосфати, помагајќи да се контролира нивото на фосфати во крвта. Надвор од медицинската употреба, соединението наоѓа примена во индустријата, особено како средство за заштита од пламен во пластика и текстил, благодарение на неговата способност да ја намали запаливоста. Исто така, тој е клучна суровина во Бајеровиот процес за производство на алуминиум, а се користи и во производството на керамички материјали и стакло. Иако е генерално безбеден во пропишани медицински дози, долготрајната употреба може да предизвика несакани ефекти, како запек или намалување на фосфатите во организмот.

Категорија:Соединенија на алуминиумот
Категорија:Антациди
Категорија:Хидроксиди
Мистрија

**Мистрија** (грчки μύστρον) — најважна алатка на ѕидарот во ѕидарските и малтерисувачките работи, која се состои од рамна челична плоча со дебелина од околу 1,5 до 2 милиметри, со триаголен или трапезоиден облик, поврзана со рачката со спој во S-облик направен од челична прачка со пречник од околу 8-10 милиметри. Должината на страната на плочката треба да одговара на должината на стандардната тула, така што малтерот, кога се нанесува на тулата, ја покрива целата нејзина должина. Алатката завршува со дрвена рачка.

Се користи за нанесување и размачкување на градежен малтер при градење ѕидови (ѕидење) и за нанесување на малтер при рачно малтерисување. 

Мистрија со еден изострен раб е алатка што се користи во археологијата.

## Галерија

Податотека:Dreieckskelle.JPG|врска=Plik:Dreieckskelle.JPG|алт=trójkątna| Триаголна
Податотека:Fugenkelle.JPG|врска=Plik:Fugenkelle.JPG|алт=do spoinowania| За фугирање
Податотека:TrowelPS.jpg|врска=Plik:TrowelPS.jpg|алт=używana w archeologii| Археолошка


## Наводи

Категорија:Алатки
Категорија:Ѕидарство
Категорија:Грцизми
Мојот крвав Ден на вљубените (филм)

**Мојот крвав Ден на вљубените** () — канадски слешер од 1981 г., режиран од Џорџ Михалка по сценарио на Џон Берд. Во филмот глумат Пол Келман, Лори Халир и Нил Афлек во главните улоги. Заплетот следи група млади што решаваат да приредат забава за Денот на вљубените, но нивната веселба ја прекинува одмаздничкиот бес на манијак облечен во рударска опрема, кој започнува крвав поход.

Филмот бил замислен и снимен целосно во текот на една година, со снимање на местоположба во Сиднеј Мајнс, Нова Шкотска, во есента 1980 г. Премиерно бил прикажан во канадските кина на 13 февруари 1981 г., во распределба на Paramount Pictures Corporation, токму за празникот на вљубените. И покрај мешаните критики и приходот од 5,7 милиони долари, со текот на годините филмот стекнал значајна култна репутација.

*Мојот крвав Ден на вљубените* се соочил со значителна цензура — Американската асоцијација за филмови отсекла вкупно девет минути поради претерано насилство и крвопролевање. Иако сопродуцентот Данинг потврдил дека отсечените сцени сѐ уште постојат, обидите да се издаде нецензурирана верзија биле попречени од Paramount, која одбила да ја објави. Во 2009 г., Lionsgate ги добила правата за домашна распределба и објавила Blu-ray и ДВД-издание со дополнителни три минути обновена снимка. Истата година, Lionsgate објавила и преработка на филмот.

## Содржина
Се ближи Денот на вљубените и младите луѓе од малото рударско гратче Валентајн Блафс организираат забава. Неколку десетлетија претходно, избувнување во рудникот заробило шест рудари под земја. Еден од нив, Хари Ворден, преживеал, иако во пореметена состојба. Ворден е испратен во душевна болница, но бега и ги убива оние што ги смета за одговорни за несреќата во рудникот. Сега луѓето повторно се жестоко убивани, а жителите на градот се сомневаат дека тоа е дело на Хари Ворден.

## Улоги

## Наводи

## Надворешни врски

Категорија:Канадски филмови
Категорија:Филмови од 1981 година
Категорија:Филмови на англиски јазик
Категорија:Канадски хорор-филмови
Девет Керубинови векови

**Девет Керубинови векови** — роман на македонскиот писател Славко Јаневски,дел од циклусот Кукулино, издаден во 1986 година.

## Содржина
Романот „Девет Керубинови векови“ од Славко Јаневски претставува прв дел на циклусот Кукулино, иако напишан подоцна од другите. Ова е роман на еволуција на книжевниот материјал, каде се надоградува сложената слика на Македонија, но во исто време е и универзален простор каде се мешаат историјата и митот, реалноста и сонот. Типолошки романот може да се одреди како фантастична хроника. Во него проекцијата на времето е дадена најнапред со утврдување на основните пресеци и воспоставување иницијални сижејни низови (првата целина- која е и пролог- скица на делото), за потоа нарацијата да мине во поширок систем во просторот на деветвековна хроника (втората целина-основа, срж на делото) па повторно да се врати на резимеа, коментари и објаснувања ( третата, четвртата и петтата целина- се модерен и во композициска смисла вешто конструиран епилог). 

Почнувајќи од романот Тврдоглави, па до Девет Керубинови векови, Јаневски ја гради приказната на односот меѓу доброто и злото, живот-смрт, Македонија- вселена. 

Прологот (Пристап кон третиот завет географија, историја) содржи 17 наративни единици, случувањата се одвиваат седум векови пред раѓањето на Керубин, кој според раскажувачот е нов Исус. Времето се одвива наназад. Митот дека златото (златна грутка во форма на човечка черупка) е зло, е основа на сижето во прологот. Раскажувањето е од времето меѓу првата и стотата година од новата ера. Во сите овие делови главен мотив е златото олицетворено како зло, како проклетство. 

Во втората целина дејствието започнува седумстотини години по Христовото раѓање, со доаѓањето на Словените. Втората целина е насловена „Супстанца на коските“ (деветвековна хроника, каде се одделува приказната за Керубин и неговите потомци, ликот на Керубин е хиперболички претставен, а во магискиот кукулински простор, „чудата не се чуда“. Преку секој од деловите Век први до век деветти се градат ликови на кукулински херои и антихерои, за раскажувањето да заврши со проклетството на златото и таткоубиството, и на тој начин се затвора композицискиот круг. Со епилогот/ епилозите (Од матичната книга на родените, Прикаски на балканските кабалисти, Лавиринт), Јаневски ги појаснува работите во својот космогониски приказ на просторот и времето.

## Наводи

Категорија:Македонски романи
Категорија:Романи кои се одвиваат во Македонија
Категорија:Дела на Славко Јаневски
Категорија:Книги од 1986 година
Категорија:Појавено во 1986 година во Македонија
Депонија (роман)

**Депонија** — роман на македонскиот писател Славко Јаневски,и може да се смета како дел од циклусот за Кукулино, издаден во 2000 година.

## Содржина
Романот „Депонија“ од Славко Јаневски е последниот роман кој авторот го предал за печатење непосредно пред да почине. Тој претставува деветти роман од циклусот Кукулино заедно со „Девет Керубинови векови“, „Легионите на Свети Адофонис“, „Кучешко распетие“, Чекајќи чума“, „Чудотворци“, „Тврдоглави“, „Континент Кукулино“, и „Рулет со седум бројки“ кои го покриваат периодот од 700 до 2096 година. 

Кукулинскиот живот и во овој свој роман, Јаневски го прикажува со мешавина на фантастика, предание, мит, но и реалност. Тука се покрива една современа тема на модерното живеење, кое е сепак архаично предадена поради зачмаеноста на Кукулино. Самите локалитети (Поскочка Колепка, Кукулино, рекичката Давидница) се неизделиво поврзани со митскиот простор од другите дела на Јаневски. Тука се и спротивставените ликови, закараните браќа, Димуш Угрин и Горчин Угрин, со своите семејства, нереално убавата Ронка, како и плејада кукулински ликови, јасновидци, светци и грешници. 

Темата е сосема модерна, загадување на животната средина, создавање на депонија во кукулинскиот простор, но фантастиката и стилот на авторот се препознатливи и во ова последно негово дело. Кукулинците се соочени со смртта која се надвиснува над селото поради депонијата која го исполнува долот, а убиствата на крајот, како и бегството на Ронка има пророчко значење. Сепак, на крајот чекањето на новото раѓање на детето на Загорка и Ване се единствената утеха за стариот Димуш Угрин и симболизираат барем трошка оптимизам.    

## Наводи

Категорија:Македонски романи
Категорија:Романи кои се одвиваат во Македонија
Категорија:Дела на Славко Јаневски
Категорија:Книги од 2000 година
Категорија:Појавено во 2000 година во Македонија
Министерство за верски работи и јавно образование (Руска Империја)

**Министерството за верски работи и јавно образование** — краткотрајно владино министерство на Руската Империја, кое управувало со сите образовни и научни институции, како и духовните работи на сите вероисповеди во Русија. Министерството постоело од 1817 до 1824 година и било познато под неофициалното име „двојно министерство“.

## Историја
Министерството било основано со декрет на царот Александар I на 24 октомври 1817 година.

Формирана било со обединување на:

* Министерството за национално образование;
* Главна дирекција за духовни работи на Православната конфесија при Светиот Синод;
* Главна дирекција за религиозни работи на странски (т.е. неправославни) вери.
Со декрет од 27 мај 1824 година, министерството било распуштено поради значително дуплирање на неговите функции од страна на Синодот - како резултат на притисок од партијата на противниците на министерот принцот Александар Николаевич Голоцин, предводена од Алексеј Аракчејев. На местото на распуштеното министерство, трите гореспоменати оддели биле обновени со некои промени во нивните функции во однос на 1817 година.

## Министер

* Принц Александар Николаевич Голоцин (1817 – 1824)

## Наводи

## Литература

* 
* *Барсов Т.В.* Святейший Синод в его прошлом. — СПб., 1897.
* Государственность России: Словарь-справочник. Кн. 3. — М., 2001. — С. 75-76.
* *Ерошкин Н.П.* История государственных учреждений дореволюционной России. — М., 1981.
* *Ерошкин Н.П.* Крепостническое самодержавие и его политические институты (1-я половина XIX века). — М., 1981.
* *Ерошкин Н.П.* Министерства России первой половины XIX века — фондообразователи центральных государственных архивов СССР. — М., 1980.
* *Рождественский С.В.* Исторический обзор деятельности Министерства народного просвещения 1802 — 1902. — СПб., 1902.

Категорија:Министерства на Руската Империја
Категорија:Министерства за образование
Категорија:Религија во Руската Империја
Категорија:Образование во Руската Империја
Адам и Ева (филм од 1969)

**„Адам и Ева“** – филм на режисерот Марио Фанели од 1969 година. Фанели е автор и на сценариото, кое е засновани врз истоимената едночинка на Мирослав Крлежа од 1922 година. Главните улоги ги играат: Изет Хајдархоџиќ, Звонимир Чрнко, Ана Кариќ, Свен Ласта, Тито Строци, Божидарка Фрајт и Јагода Калопер. Монтажата е дело на Јосип Ременар, музиката ја компонирал Томислав Симовиќ, а директор на фотографијата е Бранко Иватовиќ.

## Синопсис
Во филмот се разработува вечната тема на судирот меѓу половите, како и еротскиот однос меѓу мажот и жената...

Категорија:Југословенски филмови
Категорија:Филмови на српскохрватски јазик
Категорија:Филмови од 1969 година
Категорија:Филмови засновани на драми
Категорија:Филмови на Марио Фанели
Категорија:Филмови на Телевизија Загреб
Категорија:Филмови на Мозаик филм
Категорија:Филмови со Изет Хајдархоџиќ
Категорија:Филмови со Божидарка Фрајт
Категорија:Филмови со Звонимир Чрнко
Категорија:Филмови со Свен Ласта
Категорија:Филмови со Тито Строци
Категорија:Филмови со Јагода Калопер
Категорија:Филмови со Ана Кариќ
Категорија:Црно-бели филмови
Садилка

десно|мини| Права садилка
**Садилка** или **садило** — зашилено дрвено колче за правење дупки во земјата за да можат да се садат семиња, садници или мали луковици. Садилките ги има во разни облици, како права садилка, садилка со Т-рачка, садилка со лопатка и садилка во облик на L.

## Историја
Садилката за прв пат е забележана во римско време и оттогаш останала претежно непроменета. Во осумнаесеттиот и деветнаесеттиот век, земјоделците користеле метални или дрвени садилки со долги рачки за садење култури. Едно лице оди со садилка и прави дупки, а второ лице става семе во секоја дупка и ќе ја пополнува со земја. Дури во времето на ренесансата, садилките станале производствен предмет, некои изработени од железо за пробивање во тврди почви и глина.

## Права садилка
Ова е класична садилка. Тоа е сè, од изострен стап до покомплициран модел со закривена рачка и зашилен челичен крај. Може да биде направен од дрво, челик или пластика.

## Садилка со Т-рачка
десно|мини| Садилка со рачка во облик на Т
мини| Пластична садилка со ознаки за длабочината на почвата во сантиметри
Оваа садилка е многу слична на класичната, но со Т-рачка што се вклопува во дланката за полесно да се примени вртежниот момент. Ова му овозможува на корисникот да врши рамномерен притисок, создавајќи конзистентна длабочина на дупката.

## Современи садилки
Должината на современите садилки е 26–30 см, врвот често им е со метална навлака, а Т-рачката симетрична или од едната страна поделбела и подолга. Јасеновото дрво е најдобро за садилки, а Т-рачката може да биде и од пластика.

## Наводи

## Литература
* William Bryant Logan, *Smith & Hawken The Tool Book*, 1997
* Antique Farm Tools
* 

Категорија:Земјоделски алатки
Категорија:Градинарски алатки
Тенапанор

**Тенапанор** е лек кој се користи кај возрасни во третманот на синдром на иритабилни црева со констипација. Се користи во форма на тенапанор хидрохлорид. Исто така се користи во третманот на хиперфосфатемија поврзана со хронична бубрежна болест. Тенапанор е инхибитор на натриум протонскиот разменувач 3 (NHE3).

Тенапанор е лек развиен од *Ardelyx*, кој делува како инхибитор на натриум-протонскиот разменувач NHE3. Овој антипортер протеин го има во бубрезите и цревата, и го регулира нивото на натриум апсорбиран и секретиран од телото. Кога се администрира орално, тенапанор селективно ја инхибира апсорпцијата на натриум во цревата, а со тоа го намалува и нивото на натриум во организмот. Ова може да го направи корисен во третманот на хронична бубрежна болест и хипертензија, кои се влошуваат при внес на големи количества на натриум со исхраната.

Бил одобрен за медицинска употреба во САД во септември. Американската Администрација за храна и лекови (FDA) го смета за прв во класата лек. Во октомври 2023, тенапанор бил одобрен од страна на FDA за третман на хиперфосфатемија.

## Наводи

## Надворешни врски

Категорија:Лекови кои делуваат на гастроинтестиналниот систем и метаболизмот
Горанчо Бошковски

**Горанчо Бошковски** () — македонски копаничар.

## Животопис
Горанчо Бошковски е роден на 1 јуни1964 година во Велес, Република Македонија. Основно и средно образование завршил во Велес. Своето образование го продолжил во 1984 година на факултетот за безбедност „Елисиј Поповски Марко“ Идризово, Скопје. До своето пензионирање бил вработен во СВР и МВР Велес. Својата љубов кон копаничарство ја негувал од своето детство, со овој несекојдневен и редок занает започнал  од 1995 година па се до денес.

Бошковски од Велес ја продолжил долгата традиција на копаничарството како занает и хоби. 

Тој е самоук копаничар кој скоро три децении се занимава со копаничарство. Најчесто во својата работа тој го користел оревот како дрво за неговите резби.  Бошковски ги овековекувал во своите резби македонската флора и фауна. Инспирацијата во неговите резби  или дрворез во неговото творештво најчесто ја пронаоѓал во македонските цркви и манастири во кои е вткаена историјата на македонската резба. Бошковски е член на Здружението на копаничари на Македонија „ЗКМАК“ во Битола. Своите дела ги изложувал на изложби организирни од „ЗКМАК“. Квалитетните дрворези на Бошковски се препознаени кај љубителите на оваа уметност и последните години тој изработувал резби само по порачка. Во оформување на ореовото дрво во различни форми тој најчесто ги користел техниките: длабока поткопана резба и ажурна или пробушена резба. Бошковски е мајстор на тридимензионално прикажување на сите делови на резбата. 

Со свои резби се претставил и на изложбата организирана од Народниот музеј Велес, каде биле презентирани 45 уметнички дела - копаници на десет велешки автори.

## Галерија

Податотека:Rezbarski zanaet 02.jpg|Копаничарско дело на Горан Бошковски на зиден часовник
Податотека:Rezbarski zanaet 05.jpg|Резбарски алатки


## Наводи

## Надворешни врски
* Копанирство уметност која изумира
* Изложба на велешките копаничари
* Копаничарството како љубов

Категорија:Македонски копаничари
Категорија:Луѓе од Велес
Категорија:Македонски уметници
Андрогенетска алопеција

**Андрогенетската алопеција** е најчеста форма на опаѓање на косата, предизвикана од генетски и хормонални фактори, особено од дејството на дихидротестостеронот (DHT) врз фоликулите на косата. Кај мажите обично се манифестира со повлекување на линијата на косата и ќелавост на темето, додека кај жените се јавува како дифузно проретчување на косата. Оваа состојба е прогресивна и може да започне во раните дваесетти години, а нејзиниот тек варира од личност до личност.

Категорија:Болести на косата
Тврдоглави

**Тврдоглави** — роман на македонскиот писател Славко Јаневски, дел од циклусот Кукулино, издаден во 1969 година.

## Содржина
Романот „Тврдоглави“ од Славко Јаневски е првиот напишан роман од циклусот Кукулино. Тогаш за првпат се среќава ова село на јужните падини на Скопска Црна Гора, за потоа да стане мал, но целосен универзум во кој ќе се одвиваат настаните кои ги следиме во натамошниот опус на Јаневски. Се менуваат генерации на жители на ова имагинарно село во деветте романи кои следуваат и со чија судбина нè запознава авторот, се до последниот роман „Депонија“ токму пред неговата смрт.

Во „Тврдоглави“ Кукулино е негде околу 1835 година, кога е под османлиско владеење и живеачката е тешка и бара натчовечки напори да се опстои. Токму една таква епизода на натчовечки напор е раскажана, а тоа е носењето на воденички камења од Лесновските каменокпи за новоизградените четириесет и три воденички, за да се спротивстават на големиот данок од Али-бег, и самите да си го мелат житото за својот леб. На патот до Лесново четириесет и тројцата селани со волови  и двоколки се соочени со опасности кои ги демнат зад секој свијок. Голем број од нив ќе умрат на овој пеколен пат, а само половината да се вратат со потребниот камен за воденицата. Тврдоглаво наспроти сите патешествија успеваат да го поминат испитот на издржливоста и храброста.

Според Влада Урошевиќ, патот на Кукулинците во потрага по воденичките камења има двојно патување низ митскиот простор, вертикално (искачување на небо и слегување во подземјето) и хоризонтално (пат кон сакралниот центар и кон заканувачката периферија каде демне хаосот). Така Кукулинците одат прво кон периферијата, а потоа се враќаат кон центарот, од космосот кон хаосот и назад до космосот. Воденичките камења покрај својата практична намена имаат и улога на сакрален објект, круг со празнина во центарот кој има и симболичко значење. „Романот е работен врз една силна архетипска основа, ги носи во своето средиште големите теми на личната и колективната иницијација, на митското сфаќање на просторот и на патот, поставени во функција на една современа романсиерска постапка.“ 

## Наводи

Категорија:Македонски романи
Категорија:Романи кои се одвиваат во Македонија
Категорија:Дела на Славко Јаневски
Категорија:Книги од 1969 година
Категорија:Појавено во 1969 година во Македонија
Четврто крило

**Четврто крило** () е фантастичен роман од американската авторка Ребека Јарос, објавен во 2023 година. Тоа е првата книга од серијалот *„Емпиријан“*. Романот постигна вирален успех на заедницата за читање БукТок (BookTok) на TikTok, што го доведе до првото место на листата на бестселери на Њујорк Тајмс.

## Позадина
Книгата е првиот дел од серијалот „Емпиријан“, а воедно и првата книга објавена од „Ред Тауер Букс“. Продолжението на романот, „Железен пламен“, било објавено во ноември 2023 година. години.

Протагонистката на романот, Вајолет, покажува многу од симптомите и искуствата паралелни со оние со синдромот Илос-Данлос. Состојбата не е конкретно именувана во романот, но авторот потврди дека Виолет го има синдромот. Ребека Јарос открила дека и таа го има овој синдром.

## Синопсис
Романот се одвива во Воениот колеџ Базгијат во измислената земја Навара и ја следи дваесетгодишната Виолет Соренгејл. Целиот свој живот се обучувала да стане писарка - членка на колеџот задолжена за документирање на историјата. Сепак, нејзината мајка, генерал и командант на колеџот, ја принудува да влезе во смртоносниот квадрант на јавачи на змејови и покрај малото и кревко тело на Вајолет.

По влегувањето во „Четвртото крило“ на Квадрантот на јавачите, Вајолет мора да преживее низа сè поопасни тестови, вклучувајќи поврзување со змеј и обука за воин на фронтот на војната во Навара. Покрај тоа, таа е мета на оние кои не ја сакаат нејзината мајка. Напуштањето на Четвртото крило е дипломирање или смрт.

## Наводи

Категорија:Фантастични книги по серијал
Малавита

**„Малавита“**, познат и како **„Семејство“** (англиски: *The Family*) – филм на режисерот Лик Бесон (Luc Besson) од 2013 година, снимен по сценариото на Бесон и Мајкл Калео (Michael Caleo). Филмот е заснован на истоимениот роман на Тонино Бенаквиста (Tonino Benacquista). Монтажата е дело на Џилиен Реј (Julien Rey), а директор на фотографијата е Тјери Арбогаст (Thierry Arbogast).  Главните улоги ги играат: Роберт де Ниро (Robert De Niro), Мишел Фајфер (Michelle Pfeiffer), Томи Ли Џонс (Tommy Lee Jones), Дијана Агрон (Dianna Agron) и Џон Д’Лео (John D'Leo).

## Синопсис
Поранешниот мафијашки шеф Џовани Манцони (го игра Де Ниро) заедно со сопругата, синот и ќерката, живее како заштитен сведок во Франција, откако ги поткажал другите мафијаши. Иако агентот на ФБИ (го игра Ли Џонс) се обидува да ги држи под контрола, членовите на семејството Манцони не може да се откаже од старите навики и од насилството како средство за решавање на секојдневните проблеми. Кога мафијата ќе го открие новито идентитет и местото на живеење на Манцони, семејството е принудено да се бори за да преживее...

## Наводи

Категорија:Американски филмови
Категорија:Филмови на англиски јазик
Категорија:Филмови од 2013 година
Категорија:Филмски комедии
Категорија:Француски филмови
Категорија:Криминалистички филмови
Категорија:Филмови засновани на романи
Категорија:Филмови за мафијата
Категорија:Филмови за семејства
Категорија:Филмови чие дејствие се одвива во Франција
Категорија:Филмови на Лик Бесон
Категорија:Филмови со Томи Ли Џонс
Категорија:Филмови со Роберт де Ниро
Категорија:Филмови со Мишел Фајфер
Категорија:Филмови со Џон Д’Лео
Категорија:Филмови со Дијана Агрон
РК Вардар сезона 2024-25

**Сезона 2023-24** — 33-та сезона на РК Вардар во рамките на Македонска ракометна лига. Вардар се натпреварувал во Супер лигата и Купот на Македонија. Во Европа, Вардар се натпреварувал во Европската лига, каде не успеал да ја помине првата групна фаза.

## Играчи

## Наводи

Категорија:РК Вардар
Категорија:Сезони на РК Вардар
Ајана Вилијамс

**Ајана Вилијамс** — Американка која го држи светскиот рекорд за најдолги нокти некогаш достигнати на една дланка за жена, со вкупна должина од 576,4 сантиметри. Таа е исто така рангирана на второ место на листата на најдолги нокти во светот според двата пола, веднаш зад Индиецот Шридар Чилал, кој имал вкупна должина од 909,6 сантиметри. Ајана била наградена со Гинисов рекорд во 2018 година како жена со најдолги нокти на светот.

## Животопис
Ајана уште од мала го проучувала својот интерес за растење на нокти и се занимавала со уменост на нокти. Таа потрошила повеќе од 2 месеци за да си ги расте ноктите без да ги сече. Иако горда на своите рекордни нокти, Ајана се соочувала со сè поголеми тешкотии поради тежината на ноктите на рацете. Таа наишла на тешкотии при вршењето на секојдневните активности како што се миење чинии, садови и поставување чаршафи на креветот.

Во 2021 година, таа одлучила да си ги исече ноктите. На 9 април 2021 година, Алисон Ридигер од дерматолошката клиника *Тринити Виста* ѝ ги исекла ноктите на рацете со помош на електронска ротирачка електрична алатка во музејот *[[Ripley's Believe It or Not!]]* во Њујорк, каде што ноктите биле изложени за јавноста.

Нејзините нокти биле измерени за последен пат во 2021 година, а според мерките достигнале 733,55 сантиметри пред да бидат исечени.

## Поврзано

* Ли Редмонд, кој го држел рекордот за најдолги нокти на двете раце.

## Наводи

Категорија:Биолошки рекорди
Категорија:Луѓе од Хјустон
Категорија:Живи луѓе